Biroul Parchetului European funcționează oficial. Laura Codruța Kovesi, procurorul-șef: "Este un moment istoric".
Biroul Parchetului European (EPPO) a început oficial să funcţioneze marţi, 1 iunie. Laura Codruţa Kovesi este procurorul-şef al noii entităţi europene. Laura Codruţa Kovesi: Lansarea Parchetului European reprezintă "un moment istoric".
Începerea funcţionării Biroului Parchetului European reprezintă "un moment istoric", afirmă procurorul-şef al noii entităţi, Laura Codruţa Kovesi, conform Agenţiei France-Presse şi cotidianului Le Figaro."Este un moment istoric. Succesul nostru este o chestiune de credibilitate pentru Uniunea noastră", a afirmat marţi Laura Codruţa Kovesi, fost procuror-şef al Direcţiei Naţionale Anticorupţie (DNA) din România.Înfiinţarea Parchetului european a necesitat "peste două decenii de discuţii şi de negocieri politice dificile", a subliniat Laura Codruţa Kovesi, procurorul-şef al noii entităţi europene.Biroul Parchetului European (EPPO), un nou organism al Uniunii Europene la care participă 22 dintre cele 27 de state membre, a început oficial să funcţioneze marţi, 1 iunie, având rolul de a investiga cazuri de fraude privind bugetul UE şi alte delicte împotriva intereselor financiare comunitare.Una dintre principalele misiuni ale Biroului Parchetului European va fi monitorizarea modului în care vor fi utilizate fondurile acordate prin Planul UE de relansare economică post-pandemie.Douăzeci şi două dintre cele 27 de state membre UE participă la proiectul Parchetului european. Ungaria, Polonia, Irlanda, Suedia şi Danemarca au optat să nu participe deocamdată. Didier Reynders, comisarul european pentru Justiţie, a îndemnat cele cinci ţări să se ralieze iniţiativei, argumentând că "protejarea bugetului european necesită efortul tuturor statelor membre".